stanford-oval/wikipedia huggingface dataset:
ומיק וולקן
פעילותו בתחום הפסיכולוגיה הפוליטית

וולקן חקר את ההיבטים הפסיכולוגיים של הסכסוכים הבינלאומיים ופיתח תאוריות חדשות על התנהגות ההמונים בימי שלום ומלחמה.
בשנים 1982-1977 נשלח כיועץ מטעם סוכנות האו"ם לפיתוח בינלאומי של פרויקט לבריאות הנפש בצפון קפריסין שבשליטה טורקית שנועד להקים מרכז לבריאות הנפש בן מאה מיטות אשפוז בלפוקשה-ניקוסיה.
בשנת 1982 לימד עשרה סמינרים על "התאוריה פסיכואנליטית בנקיטת החלטות מדיניות" במחלקת המדינה של ארצות הברית.
ב-1982–1983 לימד בתוכנית ללימודי ניהול בבית הספר למסחר מקאנטייר בשרלוטסוויל.
וולקן הוא אחד מחבירה המייסדים ויושב ראש של החברה בינלאומית לפסיכולוגיה פוליטית ISPP. בשנת 1987 הקים את המרכז לחקר הנפש והאינטראקציה בין בני אדם" (CSMHI) וניהל אותו עד שנת 2002. המרכז העניק מלגות לפרויקטים בברית המועצות לשעבר, המדינות הבלטיות, אלבניה, כווית, גאורגיה, דרום אוסטיה, טורקיה, יוון, ארצות הברית וכו'.
אחרי 1989 וולקן היה חבר במרכז ג'ימי קרטר לרשת מו"ם בינלאומי.
המוסד הנ"ל הוא מרכז בינתחומי שהתמחה בפתרונות סכסוכים ובמאמצים לשלום בעיקר באזורי מזרח אירופה.
וולקן פעל גם כיועץ, מתווך ושליח מטעם האו"ם וכן פעל באזורי עימות צבאי בתחום ההתערבויות במשבר כטיפול חירום וכאמצעי טיפולי מונע, מטעם האיגוד הפסיכאטרי האמריקאי וארגונים אחרים. בשנת 2000 היה יועץ זמני של ארגון הבריאות העולמי באלבניה ומקדוניה.
תחת ניהולו התקיים כנס בינלאומי של הקרן "זיגמונד פרויד" בנושא "פסיכואנליזה ואלימות".
בקיץ 2006 כיהן וולקן כפרופסור במסגרת בחסות קרן פרויד.
בשנים 1991-1988 היה חבר בוועדת היועצים הבינלאומית במכון על שם לאונרד דייוויס ליחסים בינלאומיים באוניברסיטה העברית בירושלים. בשנת 2000–2001 היה אורח של מרכז יצחק רבין לחקר ישראל בתל אביב.
ב-2001 לימד כפרופסור אורח בפקולטה למשפטים של אוניברסיטת הרווארד.
בשנים 2005–2008 הוצעה מועמדותו לפרס נובל לשלום.
החל משנת 2008 הוקם מיוזמתו המיזם לשיח בינלאומי שב מכון אוסטין ריגז בסטוקברידג', בו השתתפו במשך השנים נציגים מהאמירויות הערביות המאוחדות, גרמניה, ירדן, הודו, איראן, ישראל, רוסיה, טורקיה, בריטניה וארצות הברית.
פרסים ואותות כבוד

1995 - פרס מקס היימן של האיגוד האורתופסיכיאטרי האמריקאי על תרומותיו לחקר הפסיכולוגיה של הגזענות ורצח העם.
1996 - פרס ל. ברייס בוייר של החברה לאנתרופולוגיה פוליטית על מחקרו על רומניה בתקופה  פוסט-צ'אושסקו
1999 - פרס מרגרט מהלר לספרות מטעם קרן מרגרט מהלר
2003 - פרס "זיגמונד פרויד" מטעם העיר וינה בשיתוף המועצה העולמית לפסיכותרפיה
2004 - הפרס למרצה הטוב ביותר מטעם קולגיום הפסיכואנליטיקאים האמריקאים.
דוקטור לשם כבוד של אוניברסיטת אנקרה (2005) ושל אוניברסיטת קואופיו בפינלנד (2006)
פרסומים

ומיק וולקן פרסם - כמחבר יחיד או כמחבר שותף - מעל 30 ספרים, שתורגמו ל-למעלה מ-12 שפות.
(1976) Primitive Internalized Object Relations: A Clinical Study of Schizophrenic, Borderline, and Narcissistic Patients
(1979) Cyprus: War and Adaptation: A Psychoanalytic History of Two Ethnic Groups in Conflict
(1981) Linking Objects and Linking Phenomena
(1982)  Primitive Internalized Object Relations: A Clinical Study of Schizophrenic, Borderline, and Narcissistic Patients
(1984) What Do You Get When You Cross a Dandelion with a Rose?
(1985) Depressive States and Their Treatment
(1986) Vamik Volkan and Norman Itzkowitz. The Immortal Atatürk: A Psychobiography
(1988) The Need to Have Enemies & Allies: From Clinical Practice to International Relationships
(1990) Vamik D. Volkan, Demetrios A. Julius, and Joseph V. Montville. The Psychodynamics of International Relationships: Concepts and Theories (Psychodynamics of International Relationships)
(1990) Vamik D. Volkan and Charles W. Socarides. The Homosexualities: Reality, Fantasy, and the Arts
(1991) Vamik D. Volkan, Demetrios A. Julius, and Joseph V. Montville The Psychodynamics of International Relationships: Unofficial Diplomacy at Work
(1992) Charles W. Socarides and Vamik D. Volkan. The Homosexualities and the Therapeutic Process
(1993) Vamik D. Volkan and Elizabeth Zintl. Life After Loss: The Lessons of Grief
בטורקית - Gidenin Ardından 2010
(1995) Six Steps in the Treatment of Borderline Personality Organization
(1995) The Infantile Psychotic Self: Understanding and Treating Schizophrenics and Other Difficult Patients. Northvale, NJ: Jason Aronson.
(1996) Vamik D. Volkan and Salman Akhtar. The Seed of Madness: Constitution, Environment, and Fantasy in the Organization of the Psychotic Core
(1997) Siblings in the Unconscious and Psychopathology: Womb Fantasies, Claustrophobias, Fear of Pregnancy, Murderous Rage, Animal Symbolism
(1997) Bloodlines: From Ethnic Pride to Ethnic Terrorism. New York: Farrar, Straus, and Giroux.
(1999) Vamik D. Volkan, Norman Itzkowitz, Andrew W. Dod. Richard Nixon
(2002) Volkan, V. D., Ast, Gabriele, and Greer, William. The Third Reich in the Unconscious: Transgenerational Transmission and its Consequences. New York: Bruenner-Routledge.
(2004) Blind Trust: Large Groups and Their Leaders in Times of Crisis and Terror
(2004) Salman Akhtar and Vamik D. Volkan Mental Zoo: Animals in the Human Mind and Its Pathology
(2006) Killing in the Name of Identity: A Study of Bloody Conflicts. Pitchstone Publishing. ISBN 0972887571
(2007) Object relations in Psychotherapy) Psikoterapide Nesne İlişkileri יחסי אובייקט בפסיכותרפיה )
(2007) Spectrum of narcissismׁ) Özsevinin Dokusu הספקטרום הנרציסטי)
(2009) Fanustaki İnsanlar -אנשים בבועות זכוכית People in Glass Bubbles
(2010) Divanda Kılıç Dövüşü (2010) - Sword fight on the Couch - קרב חרבות על הספה
תרגומים לעברית

ואמיק וולקן - תעמולה פוליטית כתופעה פסיכואנליטית והיסטורית (במסגרת כנס ב-2000 במרכז יצחק רבין)
ב"כוח המלים וחולשת הדעת -תעמולה, הסתה וחופש הביטוי" - עורך: מיכאל קונפינו, הוצאת עם עובד,2002, ע' 230–243
שמחה אבן-חן

| --- | --- |

 לידה:  6 במאי 1958 (בת 66) 
 שם לידה:  שמחה אוזן
 לאום:  ישראלית
 תחום יצירה:  קדרות, פיסול 
 אתר רשמי
 
שמחה אבן-חן (נולדה ב-6 במאי 1958) היא אמנית קרמיקה ופסלת ישראלית. בנוסף, אבן-חן מכהנת כמדענית במחלקה לביוכימיה באוניברסיטה העברית. על יצירתה הקרמית זכתה אבן-חן במבחר פרסים בינלאומיים שונים והחל משנת 2011 היא משמשת כחברה באקדמיה הבינלאומית לקרמיקה (IAC).
ביוגרפיה

בשנת 1981 החלה אבן-חן בלימודי תואר שני במיקרוביולוגיה במסגרת אוניברסיטת תל אביב. נושא התזה שלה היה השפעה של תרופות אנטי-סרטניות על התפרצות חמצונית במקרופאגים. את התואר השלישי סיימה בשנת 1990. נושא עבודת הדוקטורט שלה היה התמיינות והבשלה של מונוציטים מאדם בתרבית בהשפעה של חומרים ממריצי גידולים סרטניים (Tumor Promoters) המפעילים פרוטאין קינאז C. כיום, מחקרה של אבן-חן עוסק הובלה של תרופות ב-nanocarriers (ליפוזומים או מיצלות).
בשנת 1994 החלה אבן-חן לימודי קדרות בעיר מגוריה, רחובות. יצירותיה המוקדמות כללו מגוון של כלים העשויים באובניים. חלק מרכזי ביצירתה הוקדש ליצירת גלזורות שונות. כלים אלו זכו להצלחה והוצגו במגוון תערוכות קבוצתיות כגון הביאנלה לקרמיקה ישראלית (2000) במוזיאון ארץ ישראל.
בסוף שנות התשעים של המאה ה-20, החלה ליצור עבודות בעלות אופי פיסולי יותר, המבוססים על טכניקת הרקו (Raku)(אנ'). יצירותיה מדגישות אלמנטים של תנועה, שיווי משקל ומסה, ולעיתים מעוררות אשליה בנוגע לתלת-הממדיות שלהן. אבן-חן נוהגת לעטר את יצירותיה באמצעות עישון בזמן השרפה - תהליך הצובע חלקים מהן על פי דגמים גאומטריים, השאובים לעיתים מן העולם המדעי. אבן-חן פיתחה גרסה אישית לרקו, המכונה "רקו עירום". טכניקה זו מחוללת עיצוב גאומטרי של כלים באופן המבוסס במידה רבה על אקראיות.
בשנת 2014 הציגה תערוכת יחיד בשם "איזון בתנועה" בבית בנימיני בתל אביב-יפו.
השכלה

1978–1981 - תואר ראשון במיקרוביולוגיה, אוניברסיטת בר-אילן, רמת גן
1981–1985 - תואר שני במיקרוביולוגיה של גוף האדם, בית הספר לרפואה, אוניברסיטת תל אביב, תל אביב
1985–1990 - דוקטורט במיקרוביולוגיה של גוף האדם, בית הספר לרפואה, אוניברסיטת תל אביב, תל אביב
1994–1996 - פוסט דוקטורט, המחלקה לביוכימיה, האוניברסיטה העברית, ירושלים
1994–1996 - קרמיקה, קרן רחובות לתרבות, רחובות.
פרסים

2006 - פרס שני, התחרות הבינלאומית ה-26 לקרמיקה, לאקור (L'Alcora), ספרד
2007 - ציון לשבח, הביאנלה העולמית הרביעית לקרמיקה, קוריאה
2008 - פרס גולד קוסט לקרמיקה, הגלריה לאמנות של גולד קוסט, אוסטרליה
2009 - ציון לשבח, הביאנלה החמישית לקרמיקה, אל ונדרל (El Vendrell), טרגונה, ספרד
2009 - פרס ראשון, התחרות לעיצוב ולביטויים חדשים בקרמיקה, לה רבלה, קורדובה, ספרד
2010 - פרס רכישה, התערוכה הבינלאומית ה-11 לקרמיקה, גלריה אובלני, פירן, סלובניה
2011 - פרס ראשון, התערוכה הבינלאומית ה-12 לקרמיקה, גלריה אובלני, פירן, סלובניה
2011 - פרס שני, הביאנלה השישית לקרמיקה, אל ונדרל (El Vendrell), טרגונה, ספרד
2011 - פרס ראשון, פרס לקרמיקה בינלאומית, ג'יננדזן (Jingdezhen), סין
2012 - פרס ראשון, הביאנלה הבינלאומית הרביעית לקרמיקה, מרטקסי (Marratxí), ספרד.
דרישות פונקציונליות לרשומות ביבליוגרפיות

דרישות פונקציונליות לרשומות ביבליוגרפיות ‏ (FRBR)‏ (Functional Requirements for Bibliographic Records) (מבוטא fɜrbər) הוא מודל ישויות קשרים שפותח על ידי הפדרציה הבינלאומית של ארגוני ספריות ומוסדות (IFLA) המתייחס למשימות של המשתמש באחזור וגישה בקטלוגים מקוונים ומאגרי מידע ביבליוגרפיים מנקודת המבט של המשתמש. היא מייצגת גישה הוליסטית לאחזור וגישה לנתונים כיחסים בין ישויות המספקות קישורים אתם אפשר לנווט דרך ההיררכיה של הֶקשֵרים. המודל הוא משמעותי משום שהוא שונה מתקנים מפורטים של קִטלוג כמו כללי הקטלוג האנגלו-אמריקאים ( Anglo-American Cataloguing Rules ‏AACR2) או מהתקן הבינלאומי לתיאור פריטי מידע (International Standard Bibliographic Description)
ישויות FRBR

ישויות של קבוצה א' וקשרים בסיסיים (גרסת RDF)
ישויות קבוצה א' הן יצירה (work), ביטוי (expression), התגלמות (manifestation) ופריט (item) ‏ (WEMI). הם מייצגים את המוצרים של מאמץ אינטלקטואלי או אמנותי.
ישויות של קבוצה ב' הן אדם (person) ותאגיד (corporate body) האחראים למאמץ האינטלקטואלי או האמנותי של קבוצה א'.
קבוצה ג' כוללת ישויות שהן נושאים (subjects) של המאמץ האינטלקטואלי של קבוצה א' או קבוצה ב' וכוללת מושגים, אובייקטים, אירועים, מקומות
ישויות של קבוצה א' הן הבסיס של מודל FRBR:
יצירה (Work) היא יצירה (creation) מובחנת מבחינה אינטלקטואלית או אמנותית. למשל, הסימפוניה התשיעית של בטהובן היא יצירה (work) בנוסף על כל דרכי הביטוי. כאשר אנחנו אומרים: "התשיעית של בטהובן היא נפלאה!" אנחנו מתכוונים, בדרך כלל ליצירה.
ביטוי (Expression) הוא "צורה אינטלקטואלית או אמנותית מיוחדת שהיצירה מקבלת בכל פעם שהיא ממומשת ". ביטוי של התשיעית של בטהובן יכול להיות הפרטיטורה אותה כתב.
התגלמות (Manifestation) הוא " הביטוי המוחשי של  יצירה". כישות, ההתגלמות מייצגת את כל האובייקטים הפיזיים שיש להם אותם מאפיינים בהתייחסות גם לתוכן האינטלקטואלי וגם לצורה הפיזית .". ההקלטה  של התזמורת הפילהרמונית הלונדונית של הסימפוניה התשיעית ב-1996 לכדה את המהות של התשיעית. לכך אנחנו מתכוונים, בדרך כלל כהתגלמות.
פריט (item) הוא "אקזמפלר יחיד של ההתגלמות. הישות המוגדרת כפריט היא ישות קונקרטית".
כל עותק של תקליט שהודפס ב-1996 של אותה הקלטה הוא פריט. כאשר אנחנו אומרים "שני העותקים של הביצוע של הפילהרמונית הלונדונית לסימפוניה התשיעית הושאלו מהספרייה המקומית בה אני עובד" אנחנו מתכוונים, בדרך כלל לפריטים.
הקשרים

FRBR בנוי על הקשרים (Relationships) בין ובתוך ישויות. "הקשרים משמשים כמכשיר לשרטוט הקשר בין ישות אחת למשנייה ובכך כאמצעי לעזור למשתמש ל'נווט' בעולם המוצג בפניו בביבליוגרפיה, קטלוג או מאגר מידע ביבליוגרפי.
הקשרים > הקשרים אקוויוולנטיים

הקשרים אקוויוולנטיים מתקיימים בין עותקים זהים של גילויים זהים של יצירה או בין פריט מקורי ושעתוקים שלו, כל זמן שהתוכן האינטלקטואלי והמקור נשמרים. דוגמאות: שעתוקים כמו עותקים, גליונות, פקסימילים ותדפיסים, צילומים ומיקרופילמים.
הקשרים > הקשרים נגזרים

הקשרים נגזרים (Derivative relationships) מתקיימים בין יצירה ביבליוגרפית ויצירות אחרות המבוססות עליה. דוגמאות:
מהדורות, גרסאות, תרגומים, סיכומים, תקצירים ותמציות
עיבודים הנעשים יצירות חדשות אבל מתבססים על יצירות ישנות יותר
שינויים בסוגה
יצירות חדשות המתבססות על סגנון או תוכן נושאי של יצירה אחרת
הקשרים > הקשרים תיאוריים

הקשרים תיאוריים (Descriptive relationships) מתקיימים בין ישות ביבליוגרפית ותיאור, ביקורת, הערכה או סקירה של אותה ישות. כמו בין יצירה וביקורת ספרותית המתארת אותה. הקשרים תיאוריים כוללים גם מהדורות מוערות, יומן טיפולים, פרשנויות וביקורות של יצירה קיימת.
ראו גם

דרישות פונקציונליות לנתוני זהות
Akoma Ntoso
הערות שוליים

1 2 3 4  Functional Requirements for Bibliographic Records - Final Report - Part 1
↑  רחל קידר, שינוי והמשכיות
↑  Functional Requirements for Bibliographic Records - Final Report - Part 2
| --- | --- |
בקרת זהויות :  NLI: 987007554302605171  BNE: XX4879264  BnF: cb15656870r (data)  GND: 7615733-7  LCCN: sh2007002541  NKC: ph414355 
ישויות קבוצה א' והקשרים בסיסיים
ישויות קבוצה ב' והקשרים
הסטר ואן לנפ

| --- | --- |
אין תמונה חופשית
 לידה:  6 ביולי 1916 אמסטרדם, הולנד 
 פטירה:  1 בינואר 2000 (בגיל 83) דוסבורך, הולנד 
 מדינה:  ממלכת ארצות השפלה 
 מקצוע:  לוחמת מחתרת 
 בן או בת זוג:  Sándor Baracs (20 בינואר 1944–?) 
 צאצאים:  Karel Baracs 
 
הסטר יוליאנה אוקטביה ואן לנפ (בהולנדית: Hester Juliana Octavia van Lennep;‏ 8 ביולי 1916 – 1 בינואר 2000) הייתה לוחמת התנגדות וחסידת אומות עולם הולנדית.
ביוגרפיה

הסטר ואן לנפ נולדה כבת הצעירה של קארל ואן לנפ (1866–1923) ואנה אליז הומאנס (1871–1943).
ב-1 במאי 1940, הסטר ואן לנפ ואחותה הגדולה מיס ואן לנפ פתחו את המכון שלה לטיפוח עור באמסטרדם. בשנת 1942, כאשר טרור הכובש הגרמני כלפי אזרחי אמסטרדם היהודים לבש צורות חמורות יותר ויותר, היא ועמיתתה וחברתה פאולין ואסדייק החלו להתמקד בהסתרת ילדים יהודים במקום מבטחים. הם לקחו את הילדים למקומות מסתור אצל חברים ומכרים בתוך העיר ומחוצה לה.
מאביב 1943, הסטר ופאולין עבדו בשיתוף פעולה הדוק עם מצילי ילדים אחרים, כמו חסינה ואן דר מולן ויוהאן ואן הולסט, מנהל המכון הפדגוגי הקלוינסטי ששכן מרחק שני בניינים מבית הילדים - בו רוכזו ילדים יהודים, שהופרדו ממשפחותיהם לפני שילוחם למחנות במזרח בניין בית הספר שלו היה סמוך למעון היהודי שממנו הוברחו ילדים. מאות ילדים יהודים שוכנו בבניין מול התיאטרון ההולנדי בשנים 1942 ו-1943 בזמן שהמתינו לגירוש.
באותה שנה הסתירה ואן לנפ את סנדור בארקס, יהודי תושב אמסטרדם ממוצא הונגרי. לבקשתה של הסטר החל בארקס לעזור לה בעבודת הילדים. שיתוף הפעולה ביניהם התרחב כאשר שניהם הפכו לעובדים בעיתון ההתנגדות הבלתי חוקי Trouw. כשליחה, הסטר העבירה מדי שבוע עותקים של העיתון הבלתי חוקי Trouw באופניים מבית הדפוס לכתובות הפצה שונות.
ב-20 בינואר 1944, הסטר ואן לנפ וסנדור בארקס נישאו באופן בלתי חוקי ובסודיות רבה לפני החוק ההולנדי, הודות למר. א. ואן דן הורן, ראש העיר של הכפר טינהובן ליד אוטרכט.
אחרי המלחמה

לסנדור והסטר נולדו שלושה ילדים לאחר המלחמה. ב-1972 עברו מאמסטרדם לעיר דוסבורג (גלדרלנד). באוגוסט 1985, הוענק להסטר ואן לנפ אות " חסידת אומות העולם " מטעם ארגון יד ושם על סיועה לילדים יהודים בשנות המלחמה.
ב-2016 נקרא על שמה גשר בפארק חרברנדי באמסטרדם.
הערות שוליים

↑  "Bruggen vernoemd naar verzetsvrouwen". 4 en 5 mei Amsterdam. 28 באפריל 2016. נבדק ב-13 בדצמבר 2019. {{cite web}}:  (עזרה)
| --- | --- |
בקרת זהויות :  BPN: 73417050
מוריץ לוי

| --- | --- |

הרב ד"ר משה מוריץ לוי  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  27 בפברואר 1878 סרייבו, האימפריה העות'מאנית 
 פטירה:  3 במאי 1941 (בגיל 63) זאגרב,  המדינה העצמאית של קרואטיה 
 השכלה:  בית המדרש לרבנים בווינה  אוניברסיטת וינה 
 מקום פעילות:  סרייבו
 תקופת הפעילות:  1907 – 3 במאי 1941 (כ־34 שנים) 
 השתייכות:  נאו-אורתודוקסיה 
 תחומי עיסוק:  היסטוריה של יהודי בוסניה, פילולוגיה
 בני דורו:  מרדכי צבי אורבך, שלום פרייברגר
 חיבוריו:  "הספרדים מבוסניה" (1911)
 
הרב ד"ר משה מוריץ לוי (בסרבו-קרואטית בכתב לטיני: Moric Levi, בסרבו-קרואטית בכתב קירילי: Мориц Леви;‏ 1879 סרייבו, האימפריה האוסטרו-הונגרית – 1941, זאגרב, המדינה העצמאית של קרואטיה) היה סופר, היסטוריון והרב הראשי הספרדי ליהודי סרייבו מ-1917 ועד לתקופת השואה.
קורות חייו

מוריץ לוי נולד בסרייבו וב-1901 סיים את הגימנסיה בעירו. ב-1906 רכש דוקטורט מאוניברסיטת וינה בפילולוגיה של שפות שמיות. ב-1907 סיים את בית המדרש התאולוגי לרבנים בווינה. לאחר שובו לסרייבו עסק בהוראה ובפרסום מאמרים בעיתונות היהודית בעירו. ב-1911 פרסם את ספרו "הספרדים מבוסניה" אשר נדפס בגרמנית ויצא לאור בסרייבו. הספר תיעד את הקהילה היהודית בסרייבו בהתבסס על פנקסי הקהילה מ-1720 ועל מסמכים עות'מאניים. ב-1917 נבחר ד"ר לוי לרב הראשי של הקהילה הספרדית בסרייבו. במשרה זו כיהן גם כרב הראשי הספרדי ליהדות בוסניה והרצגובינה.
ביחד עם עמיתו הינקו אורבך רב הקהילה האשכנזית פעל לייסוד "בית המדרש הדתי (התאולוגי) היהודי" בסרייבו. ב-1928 נחנך בית המדרש ומוריץ לוי מונה לרקטור המוסד. מוריץ לוי היה בן דודו של קאלמי ברוך והם שיתפו פעולה בתחום חקר השפה הספרדית-יהודית.
באפריל 1941, במהלך מלחמת העולם השנייה נכבשה ממלכת יוגוסלביה על ידי גרמניה הנאצית והוחל ברדיפת יהודי הממלכה. במאי 1941, בעת שהותו בבלגרד, נעצר הרב מוריץ לוי על ידי הגסטפו ביחד עם רבה האשכנזי של העיר יצחק הכהן שלאנג ונשיא איגוד הקהילות הד"ר פרידריך פּוֹפְּס. השלושה הועברו לחקירה בעיר גראץ ונכלאו. במהלך מעצרו עבר עינויים.
במאי 1941, שוחרר הרב לוי מכלאו כשאר הוא במצב גופני קשה מאד. לאחר שחרורו מבית המעצר בגראץ הועבר לזאגרב ובה נפטר תוך זמן קצר. בראשית אוגוסט 1941 לאחר פעולת חבלה במתקני הרכבת בעיר סרייבו הוציאו שלטונות האוסטאשה להורג 20 מתושבי העיר חלקם ממוצא סרבי וחלקם יהודים. בין המוצאים להורג היה בנו יחידו של הרב מוריץ לוי.
הערות שוליים

1 2  הרב מוריץ לוי, בתוך: רבני סרייבו, באתר elmundosefarad, אוחזר ב-1 בנובמבר 2014 (בבוסנית).
↑  Mirjam Rajner‏, Between Local and Universal: Daniel Kabiljo, a Sephardi artist in Sarajevo on the Eve of the Holocaust., באתר makabijada.com, עמוד 239, אוחזר ב-1 בנובמבר 2014 (באנגלית).
1 2 3  הקהילה היהודית בסרייבו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 215-214.
↑  מבוא, בתוך: צבי לוקר (עורך), פנקס הקהילות - יוגוסלאוויה, עמוד 18.
↑  הקהילה היהודית בסרייבו, בתוך: צבי לוקר (עורך), פנקס הקהילות - יוגוסלאוויה, עמוד 208.
↑  אלכסנדר ניקוליץ', קאלמי ברוך, באתר יד בן צבי, עמוד 162, אוחזר ב-1 בנובמבר 2014.
1 2  מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באוקטובר 2023.
| --- | --- |
בקרת זהויות :  NLI: 987010625922305171  BnF: cb13741363k (data)  ISNI: 0000 0001 1862 8582  LCCN: n97091445  NKC: js20020812772  NSK: 000037699  VIAF: 122296888   WorldCat (עם VIAF): 122296888
צבי פולג

| --- | --- |

צבי פולג בשנת 2018
 לידה:  24 באפריל 1948 (בן 76) רומניה
 תאריך עלייה:  1962
 מדינה:  ישראל 
 השתייכות:   צבא הגנה לישראל
 תקופת הפעילות:  1966–1992 (כ־26 שנים)
 דרגה:    תת-אלוף
 תפקידים בשירות
 מפקד גדוד 12  מפקד חטיבת כרמלי  מפקד חטיבת גולני  מפקד אוגדת עזה  ראש מטה פיקוד הצפון
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון הראשונה   המערכה ברצועת הביטחון
 תפקידים אזרחיים
 ראש עיריית נתניה מנכ"ל תעשיות ח-ן יו"ר ודירקטור במספר חברות מקבוצת תעבורה וקונצרן איי די בי  חבר בוועד המנהל של מספר ארגונים ציבוריים
 
מפקד חטיבת גולני צבי פולג, בתדריך לשר הביטחון יצחק רבין, ראש המטה הכללי משה לוי, אלוף פיקוד הצפון אורי אור, מפקד עוצבת הגליל ארווין לביא ואחרים, לבנון, 1985–1986
צבי פולג (פרקש) (נולד ב-24 באפריל 1948) הוא ראש עיריית נתניה השביעי, שכיהן בשנים 1993–1998, מטעם מפלגת העבודה. שימש גם כמפקד חטיבת גולני, אוגדת עזה ותת-אלוף במילואים. מכהן כדירקטור במספר חברות וגופים ציבוריים.
ביוגרפיה > ראשית חייו ושירות בצה"ל

צבי פולג נולד בטרנסילבניה ברומניה ב-1948 בשם צבי פרקש ועלה לישראל בשנת 1962 עם אמו ואחיו. אביו ברוך נפטר עוד בהיות צבי נער לפני הגיעו לישראל. בישראל, התחנך במוסד עליית הנוער כפר אברהם בפתח תקווה. בשנת 1966 התגייס לצה"ל ושובץ בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. בשנת 1967 שימש כמפקד מחלקה בגדוד 12 והשתתף במלחמת ששת הימים, לאחר מכן שימש כסמ"פ וכמפקד פלוגה בגדוד 12. בהמשך כמפקד פלוגה ב-בה"ד 1, שימש כסמג"ד גדוד 51 והשתתף במספר סבבים במלחמת ההתשה במוצבים טמפו והמזח. במלחמת יום הכיפורים נפצע בקרבות הבלימה ברמת הגולן, בשנים 1976–1977 שימש כמפקד גדוד 12. פולג השתתף במבצע ליטני והיה סמח"ט 55 ואז עבר גם קורס צניחה. במלחמת שלום הגליל לחם כמפקד חטיבת כרמלי. בין היתר הוא פיקד על כיבוש מחנה הפליטים עין אל-חילווה ביוני 1982. לאחר המלחמה שימש כקצין האג"ם של פיקוד הצפון. בתפקידו הבא היה פולג מפקד חטיבת גולני. פולג היה ידוע כמפקד נעים הליכות אך קפדן. בהיותו מח״ט גולני, הדיח את גדי איזנקוט, מפקד פלוגה בחטיבה ולימים ראש המטה הכללי, לאחר שהאחרון סירב להחזיר את חייליו מחופשה כדי להשתתף באירוע מבצעי חטיבתי. שנים לאחר מכן, איזנקוט סיפר על הלקח האישי שלו ועל כך שאילו היה הוא המח״ט, היה נוהג באותה צורה. בשנת 1988 הועלה לדרגת תא"ל ופיקד על אוגדת עזה במהלך האינתיפאדה הראשונה, ולאחר מכן כראש מטה פיקוד הצפון בתקופת מלחמת המפרץ. בשנת 1992 פרש מצה"ל.
ביוגרפיה > עיריית נתניה

לאחר פרישתו מצה"ל, כיהן צבי פולג כמנכ"ל עיריית נתניה, העיר בה התגורר מרבית שנות חייו. בשנת 1993 נבחר לראשות עיריית נתניה מטעם מפלגת העבודה. בתקופת כהונתו חל מהפך בתחום החינוך בעיר עם המעבר לשיטת חטיבות הביניים והקמתן של שלוש מכללות חדשות בנתניה – המכללה האקדמית נתניה, מכללת אורט הרמלין, ולסלי קולג לאמנויות ובתי ספר רבים, במסגרת הרפורמה בחינוך שהוביל שר החינוך אמנון רובינשטיין. בעת כהונתו אושרו תוכניות הפיתוח של "עיר ימים" בחלקה הדרומי של נתניה ו"קריית השרון" בחלקה המזרחי. הונחו תשתיות פיתוח נרחבות גשרים ונקזים, תוך כדי קליטה של עשרות אלפי עולים חדשים מברית המועצות לשעבר ומאתיופיה. באותן שנים פותח, קודם ומותג אזור התעשייה הדרומי של נתניה – "קריית ספיר", חברות הדלק הגדולות פז דלק וסונול העבירו אליו את מרכזי הפעילות שלהן וחברות הייטק רבות התחילו לפעול בו לראשונה. בעת כהונתו מוחשבה כל פעילותה של עיריית נתניה. היה חבר הוועדה לבחירת זוכי אות הנשיא למתנדב לשנת 1994 בעת כהונת הנשיא עזר ויצמן. חבר בוועדה ציבורית שמונתה על ידי שר הפנים שהמליצה על הפסקת פעילותם של הרוכלים בטיילת הצפונית של אילת והסדרת הנושא על ידי העירייה וגורמי האכיפה. חבר בוועדה לקביעת גבולות העיר כפר סבא שמונתה על ידי שר הפנים.
פולג פרש מתפקידו בשנת 1998, כחצי שנה לפני סיום הקדנציה, ומאז עובד כמנהל מפעל תעשייתי במגזר הפרטי, חבר בהנהלת המחוז הצפוני בהתאחדות התעשיינים.
ביוגרפיה > 1998 - הווה

מנכ"ל תעשיות ח-ן מקבוצת תעבורה עד פרישתו ב-2015 שם עסק בין היתר בייצור אמצעים להשמדת מנהרות . פולג משמש כיושב ראש ודירקטור במספר חברות מ"קבוצת איי די בי" ו"תעבורה". במקביל, ממלא שורה של תפקידים ציבוריים בעמותות ידידי חטיבות "גולני" ו"כרמלי", בעמותה הציבורית של להקת המחול "בת שבע", בהנהלת מחוז הצפון של התאחדות התעשיינים, בעמותת "צהלה" לטיפול בנוער שוליים, במכללה האקדמית נתניה וכפרשן לענייני ביטחון בכתבות, מחקרים, ספריםובתקשורת האלקטרונית.
לפולג תואר ראשון במנהל ציבורי מאוניברסיטת חיפה ותואר מוסמך מהמכללה הצבאית אקול מיליטר בפריז, צרפת. נשוי לטלי מאז 1971, ואב לשלושה.
הערות שוליים

↑  אבנר אברהמי, פולג - מסע חיים, טפר, 2022
↑  דוד גרינפלד, "רעש אימים, צעקות, ריח מלחמה ודם", באתר ישראל היום, 14 בספטמבר 2013.
↑  יצחק מרדכי, ‏אוגדת הגליל במלחמת של"ג, מערכות 413, יולי 2007 .(הקישור אינו פעיל, 6.10.2022)
↑  אתר חטיבת כרמלי, חטיבת כרמלי במלחמת לבנון הראשונה
↑  אביחי בקר, אייזן פטון, הארץ, ‏ 10 בספטמבר 1999, כפי שהועלה באתר פרש.
↑  יוסי מלמן, ‏שומר הסף: הרמטכ""ל מנהל קרב מאסף מול הזרמים העכורים בחברה, באתר מעריב אונליין, 1 באוקטובר 2016
↑  אלוף(מיל') יצחק מרדכי, בעד עמי ולמען ארצי, ידיעות אחרונות ספרי חמד, 2022
↑  DANIEL WILLIAMS, Caught Between Militants, Military : Israel’s ID Policy Poses Dilemma for Gaza Arabs, Los Angeles Times, ‏AUG. 19, 1989 12
↑  עופר ברנדס, משפטן אוהב אדם: אמנון רובינשטיין מגדיר מחדש את מטרות החינוך, באתר משפט ועסקים, ‏ספטמבר 2012
↑  יסמין גיל, ביהמ"ש: פעילות הרוכלים בטיילת באילת תופסק והם יפונו בתוך חצי שנה, באתר כלכליסט, 14 בדצמבר 2010
↑  Explosive device and method for manufacturing such a device, Justia, ‏2009
↑  Mark Tessler, conflictA History of the Israeli Palestinian, trv"c: Indiana University Press, 1994
↑  רונן ברגמן, Rise and Kill, trv"c: Random House, 2018
↑  Rex Brynen, Echoes of Intifada, ארה"ב: Westview, 1994
פסגת סירק (אלברטה)

ערך זה עוסק בפסגה באלברטה שבקנדה. אם התכוונתם למשמעות אחרת, ראו .
| --- | --- |

 מידע כללי
 גובה:  2,993 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 קואורדינטות:  51°41′59″N 116°25′05″W﻿ / ﻿51.6997°N 116.418°W﻿ / 51.6997; -116.418
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתפסגת סירק(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתפסגת סירק
 
פסגת סירק (באנגלית: Cirque Peak) היא פסגה בפארק הלאומי באנף, בפרובינציית אלברטה שבקנדה.
גאוגרפיה

הפסגה ממוקמת מערבית לנהר בואו, ברכסי הרי הרוקי הקנדיים, ומתנשאת לגובה 2,993 מטרים.
הפסגה נקראת בשם זה מפני שצורתה יוצרת קרקס קרחוני.
בהתאם לגאולוגיה באזור, הפסגה מורכבת מסלע משקע שנוצר בין עידן העל פרקמבריון לתור היורה. הסלע נוצר בימה רדודה ואט אט נדחף כלפי מעלה, מעל סלעים צעירים ממנו, עד ליצירת פסגה במהלך האורוגנזה הלרמידית.
על פי שיטת קפן לסיווג אקלימים, הפסגה ממוקמת באקלים תת-ארקטי בעל חורף קר ומושלג וקיץ מתון. המעלות יכולות להגיע ל-20- °C, ואף ל-30- °C בעיתות סערה.